Антон Валер’евіч Бубноў

Антон Бубноў (нар. , ) — беларускі футбаліст, паўабаронца.

 Клубная кар’ера 
Выхаванец слонімскай ДЮСШ «Альберцін», у маладым узросце трапіў у склад мінскага МТЗ-РІПА, дзе пачынаў з дубля і з цягам часу стаў іграком асновы. У 2011 годзе дапамог клубу, які змяніў назву на «Партызан», вярнуць месца ў Вышэйшай лізе, аднак «Партызан» спыніў існаванне, і Антон у студзені 2012 года перайшоў у «Гарадзею», дзе таксама замацаваўся ў аснове.

Улетку 2014 года паўабаронца страціў месца ў стартавым складзе «Гарадзеі», і ў выніку ў жніўні перайшоў у «Іслач». Здолеў стаць адным з лідараў «Іслачы», за другую палову сезона 2014 забіўшы 5 галоў. У красавіку 2015 года атрымаў цяжкую траўму, з-за якой быў вымушаны прапусціць увесь сезон 2015, у якім каманда атрымала перамогу ў Першай лізе. У сезоне 2016 вярнуўся на поле і неўзабаве замацаваўся ў асноўным складзе «Іслачы», звычайна выступаў у якасці апорнага паўабаронцы.

У студзені 2017 года падоўжыў кантракт з клубам. Пачатак сезона 2017 прапусціў з-за траўмы, з чэрвеня вярнуўся ў асноўны склад. 18 лістапада 2017 года, выйшаўшы на замену ў канцы матча супраць «Дняпра», забіў гол і прынёс «Іслачы» перамогу 1:0, якая гарантавала клубу захаванне месца ў Вышэйшай лізе. Сезон 2018 пачынаў у стартавым складзе, з чэрвеня перастаў з’яўляцца на полі з-за траўмы, з верасня вярнуў месца ў асноўнай камандзе. У снежні 2018 года па заканчэнні кантракта пакінуў «Іслач».

У студзені 2019 года пачаў трэніравацца з бабруйскай «Белшыны» і неўзабаве афіцыйна стаў іграком каманды. Пакінуў бабруйскі клуб у жніўні 2019 года.

У чэрвені 2021 года далучыўся да клуба «Маладзечна» ў Другой лізе, гуляў там да канца сезона.

 Міжнародная кар’ера 
У 2008—2009 гадах гуляў за малодшую моладзевую зборную Беларусі (да 20).

 Дасягненні 
   Бронзавы прызёр чэмпіянату Беларусі: 2008
  Уладальнік Кубка Беларусі: 2008

 Статыстыка выступленняў 
СезонДывізіёнКлубКраінаМатчыГалы 2004  Д1  МТЗ-РІПА    1  0 2005  дубль  МТЗ-РІПА    20  3 2006  дубль  МТЗ-РІПА    24  5 2007  Д1  МТЗ-РІПА    9  1 2008  Д1  МТЗ-РІПА    13  1 2009  Д1  МТЗ-РІПА    18  1 2010  Д1  Партызан    16  0 2011  Д2  Партызан    23  3 2012  Д2  Гарадзея    22  7 2013  Д2  Гарадзея    19  1 2014 (1)  Д2  Гарадзея    10  0 2014 (2)  Д2  Іслач    11  5 2015  Д2  Іслач    0  0 2016  Д1  Іслач    24  2 2017  Д1  Іслач    17  2 2018  Д1  Іслач    18  0 2019 (1)  Д2  Белшына    7  0 2021 (2)  Д3  Маладзечна    6  3

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Партызан Мінск
Катэгорыя:Ігракі ФК Гарадзея
Катэгорыя:Ігракі ФК Іслач
Катэгорыя:Ігракі ФК Белшына
Катэгорыя:Ігракі ФК Маладзечна